Қазақстанда донорларға төленетін ақшаны 5 есе көтеру ұсынылды
DATE: 14:20, 25 Қаңтар 2024 | GMT +5
TITLE: Қазақстанда донорларға төленетін ақшаны 5 есе көтеру ұсынылды
URL: https://kaz.inform.kz/news/kazakstanda-donorlarga-tolenetn-akshani-5-ese-koteru-usinildi-6556a3/
META: DATE: 14:20, 25 Қаңтар 2024 | GMT +5
TOTAL WORDS: 144
AUTHOR(S):
TEXT: Депутаттың айтуынша, елімізде жыл сайын 250 мыңға жуық адам донор болады, оның 47 пайызы тұрақты донор саналады. Донор болған жан қан бергеннен кейін, ағзаның энергия шығынының деңгейін толтыруы керек. Ол үшін донорларға арнайы төлем — 0, 25 АЕК төленеді. Сенатордың пайымынща, бұл сома адам ағзасындағы микроэлементтер мен калорияға деген қажет деңгейді қалпына келтіру және анемияның алдын алуға тым жеткіліксіз. «Ерікті донорлардың денсаулығы тиісті түрдегі қолдауды қажет етеді. Ұсыныстарға сәйкес, донор қан тапсырған күні анемияның алдын алу үшін тиісті рационда тамақтанып, жоғалтқан килокалория мен микроэлементтердің орнын толтыруы керек. Қазіргі кезде қан доноры қан берген кездегі күш-қуаты шығынының өтемақысы ретінде 0, 25 АЕК алады. Бұл мәселе 10 жыл бойы бірнеше рет көтерілсе де, оған назар аударылмай келеді. Осы ретте, Үкіметтен донорларға өтемақыны 0, 25-тен 1, 25 аекке дейін тиісті түрде ұлғайту мүмкіндігін қарастыруды сұраймын. Қосымша бюджет қаражаты — жылына 848 млн теңге», — деді Ақмарал Әлназарова
